
PATVIRTINTA
Vilniaus miesto savivaldybės
visuomenės sveikatos biuro direktoriaus 2022 m. liepos 11 d. įsakymu Nr. VĮ-34/22
(Vilniaus miesto savivaldybės
visuomenės sveikatos biuro direktoriaus 2026 m. sausio 27 d. įsakymo Nr. VĮ-11/26   redakcija)
 


VILNIAUS MIESTO SAVIVALDYBĖS VISUOMENĖS SVEIKATOS BIURO 
FINANSŲ VALDYMO SKYRIAUS VEDĖJO 
PAREIGYBĖS APRAŠYMAS

I SKYRIUS
PAREIGYBĖ

1. Vilniaus miesto savivaldybės visuomenės sveikatos biuro (toliau – Biuras) Finansų valdymo skyriaus (toliau – Skyrius) vedėjo (toliau – darbuotojas) pareigybė priskiriama struktūrinių padalinių vadovų ir jų pavaduotojų grupei.
2.  Pareigybės lygis – A2.
3. Pareigybės pavaldumas – šias pareigas einantis darbuotojas yra tiesiogiai pavaldus Biuro direktoriui.

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

4. Darbuotojas, einantis šias pareigas, turi atitikti šiuos specialius reikalavimus:
4.1. [bookmark: part_9caa15e4eac649a4a69f12577c9a3dda] turėti aukštąjį universitetinį finansų, ekonomikos ar apskaitos mokslų studijų srities išsilavinimą su bakalauro kvalifikaciniu laipsniu ar jam prilygintu išsilavinimu arba aukštąjį koleginį išsilavinimą su profesinio bakalauro kvalifikaciniu laipsniu ar jam prilygintą išsilavinimą;
4.2. turėti ne mažesnę nei 3 (trejų) metų finansų valdymo ar apskaitos srities darbo patirtį ir ne mažesnę nei 3 (trejų) metų vadovavimo patirtį;
4.3. būti susipažinęs su Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais, reglamentuojančiais biudžetinių įstaigų finansų valdymą, finansinę apskaitą, finansų kontrolę, mokesčių ir kitų įmokų apskaičiavimą, deklaravimą, administravimą ir kontrolę; Lietuvos Respublikos teisės aktais, reglamentuojančiais viešąjį administravimą, valstybės ir savivaldybių turto valdymą, viešuosius pirkimus; Viešojo sektoriaus apskaitos ir finansinės atskaitomybės standartais (VSAFAS), Viešojo sektoriaus apskaitos konsolidavimo informacine sistema (VSAKIS), Finansų valdymo ir apskaitos informacine sistema (FVAS); Biuro nuostatais, Finansų valdymo skyriaus nuostatais ir kitais Biuro vidaus teisės aktais;
4.4. išmanyti biudžeto sandaros, finansų valdymo, finansinės apskaitos, vidaus kontrolės ir rizikų valdymo principus;  
4.5. mokėti valdyti, kaupti, sisteminti, apibendrinti informaciją ir ją panaudoti rengiant išvadas ir pasiūlymus, gebėti analizuoti didelės apimties informaciją, nustatyti loginius priežastinius ryšius, apibrėžti sudėtingas problemas ir vertinti jų sprendimo alternatyvas, mokėti savarankiškai planuoti ir organizuoti savo veiklą; 
4.6. gebėti nustatyti rizikingas Biuro veiklos sritis ir taikyti tinkamus krizių valdymo modelius; 
4.7. išmanyti antikorupcinės aplinkos formavimo principus; 
4.8. mokėti naudotis šiuolaikinėmis technologijomis ir ryšio priemonėmis (dokumentų rengimo ir apdorojimo programomis, interneto naršykle (-ėmis), elektroninio pašto programa 
(-omis) ir kt.); 
4.9.  turėti vadybinių kompetencijų, kurios apima gebėjimą planuoti ir organizuoti pavaldžių darbuotojų veiklą, siekiant optimaliais sprendimais gerinti viso Biuro ir kiekvieno darbuotojo darbo kokybę atsižvelgiant į vadovaujamo Skyriaus funkcijas ir veiklos specifiškumą, taip pat prižiūrėti ir kontroliuoti Skyriaus darbą.

III SKYRIUS
ŠIAS PAREIGAS EINANČIO DARBUOTOJO FUNKCIJOS

5. Šias pareigas einantis darbuotojas atlieka šias funkcijas: 
[bookmark: part_effd260223a04500ab574e8d0485660c]5.1. planuoja, organizuoja, koordinuoja ir kontroliuoja Skyriaus darbą;  
5.2. užtikrina Biuro finansų valdymo politikos ir strategijos formavimą bei įgyvendinimą;
5.3. koordinuoja Biuro biudžeto planavimo, sudarymo, vykdymo, kontrolės ir atsiskaitymo procesus;
5.4. organizuoja ir prižiūri Biuro finansinės apskaitos tvarkymą pagal teisės aktų ir Biuro vidaus dokumentų reikalavimus; 
5.5. koordinuoja Biuro finansinių ir biudžeto vykdymo ataskaitų rinkinių parengimą ir pateikimą nustatytais terminais;
5.6. vykdo išankstinę finansų kontrolę; 
5.7. organizuoja vidaus kontrolės procedūrų įgyvendinimą finansų valdymo srityje;
5.8. vertina rizikas, susijusias su Biuro finansų valdymu, ir teikia siūlymus Biuro direktoriui dėl jų mažinimo; 
5.9. kontroliuoja Biuro finansinių išteklių naudojimą, pinigų srautus ir įsipareigojimų vykdymą; 
5.10. koordinuoja Biuro projektų ir programų finansavimą, įskaitant Europos Sąjungos ir kitų išorinių finansavimo šaltinių lėšas; 
5.11. teikia siūlymus Biuro direktoriui dėl racionalaus, efektyvaus ir teisėto Biuro lėšų naudojimo; 
5.12. organizuoja Skyriaus darbuotojų veiklą, paskirsto užduotis, vertina jų veiklos rezultatus; 
5.13. rengia Skyriaus nuostatus, veiklos planus, ataskaitas, darbuotojų pareigybių aprašymus; 
5.14. dalyvauja Biuro, kitų institucijų ir įstaigų organizuojamuose posėdžiuose ir  pasitarimuose; 
5.15. dalyvauja posėdžiuose, pasitarimuose, darbo grupėse; 
5.16. Biuro direktoriaus pavedimu pavaduoja kitus darbuotojus jų atostogų, ligos, kvalifikacijos tobulinimo, komandiruotės metu ar jų nesant kitais teisės aktų nustatytais atvejais; 
5.17. pagal kompetenciją atlieka kitas Lietuvos Respublikos įstatymais ir kitais teisės aktais, Biuro vidaus teisės aktais nustatytas funkcijas, Biuro direktoriaus pavestas užduotis.

[bookmark: part_50ea349e5ec8425d94a4c881530c8ebb]________________________________

